kardosdrur/scandi-wiki huggingface dataset:
Martin Raška

Martin Raška (født 31. januar 1977) er en tjekkisk tidligere fodboldspiller (målmand). Han spillede blandt andet for Banik Ostrava, FC Spartak Trnava og FC Midtjylland.

Martin Raska blev i januar 2007 præsenteret i FC Midtjylland, med hvem han spillede for indtil 2010, hvor han skiftede til tjekkiske FC Spartak Trnava.

Martin Raska var skadet størstedelen af sin start i FC Midtjylland, men fik sin debut den 18. april mod AC Horsens. 

Raska spillede 3 kampe for Tjekkiest U21 landshold, og 1 kamp for Tjekkiets B landshold.

Eksterne henvisninger 

Fodboldspillere fra Tjekkiet
Fodboldspillere fra FC Midtjylland
Personer fra Ostrava
Andreas Thorkildsen

Andreas Thorkildsen (født 1. april 1982 i Kristiansand) er en norsk tidligere spydkaster. Han var vundet guld til OL i 2004 og 2008 og EM 2006 og 2010, samt en guldmedalje til VM i 2009. Han er den nuværende nr. 1 på verdensrangslisten.

Thorkildsen startede med spydkast i en alder af 11 år. Indtil 1999 var hans træner sin far Tomm Thorkildsen, som også var en god spydkaster i sin aktive karriere. Andreas Thorkildsen satte adskillige ungdomsrekorder som teenager. I 1999 sluttede han som nummer syv til junior-EM.

I 2000 vandt han sin første medalje ved de norske mesterskaber, da han sluttede som nummer to efter Ronny Nilsen. Hans form på det tidspunkt gjorde at han for første gang blev udtaget til det norske landshold. Samme år deltog han i junior-VM og vandt sølv efter vinderen Gerhardus Pienaar.

Ved OL 2004 i Athen var han ikke blandt favoritterne, da hans største bedrift indtil da var hans juniorverdensrekord fra 2001. Han kastede i kvalifikationsrunden 81,74 m og blev nummer otte, hvilket var nok til at gå i finalen. I finalen kastede han 86,50 m i andet forsøg, hvilket ikke blev overgået, så han vandt en overraskende guldmedalje foran letten Vadims Vasiļevskis (84,95 m) og russeren Sergej Makarov (84,84 m).

Ved legene fire år senere i Beijing var han i modsætning til legene i Athen favorit, idet han var europamester fra 2006 og forsvarende olympisk mester samt sølvvinder fra VM i 2006 og 2007. Hans 79,85 m i kvalifikationen var niendebedst, men i finalen var hans første kast nok til at bringe ham i spidsen, og han forbedrede sit resultat i tre ud af de næste fire runder, så han endte med et kast på 90,57 m, hvilket var olympisk rekord og næsten fire meter længere end letten Ainārs Kovals på andenpladsen, mens finnen Tero Pitkämäki var yderligere næsten 40 cm bagud.

Han blev valgt som Europas bedste atlet i 2008. Efter at have vundet VM i 2009, EM i 2010 og VM-sølv i 2011 var han igen en af de store favoritter til OL 2012 i London. Her måtte han for første gang ved et OL se medaljerne gå til andre kastere, idet hans bedste kast på 82,63 m kun rakte til en femteplads, næsten to meter kortere end vinderens, Keshorn Walcott fra Trinidad og Tobago.

Han indstillede sin karriere i foråret 2016, og hans bedste resultat var et kast på 91,59 m, sat ved Bislett Games 2006.

Referencer

Eksterne henvisninger 

 Andreas Thorkildsens officielle hjemmeside

Spydkastere fra Norge
Personer fra Kristiansand
Deltagere for Norge ved sommer-OL 2004
Deltagere for Norge ved sommer-OL 2008
Deltagere for Norge ved sommer-OL 2012
Olympiske mestre fra Norge
Stordal

Stordal er en tidligere kommune i Møre og Romsdal fylke i Norge. Den grænser i nordvest til Ørskog, i nord til Vestnes, i øst til Rauma, i sydøst til Norddal, i syd til Stranda og i vest til Sykkylven. 

Fra 2020 lægges Stordal og Norddal kommuner sammen til den nye Fjord kommune.

Eksterne henvisninger 

 Stordal Stordal på snl.no
 Stordalsportalen 

Møre og Romsdals geografi
Tidligere kommuner i Norge
Kwadwo Poku

Kwadwo Poku er en ghanesisk professionel fodboldspiller og har tidligere været på kontrakt hos FC Midtjylland. Han er angrebsspiller.

Han har tidligere spillet for King Faisal Accra.

Kwadwo Poku er blevet kåret som den bedste U 23-spiller i Afrika, efter han blev topscorer for det ghanesiske U 23-landshold og yderligere scorede 2 mål i semifinalen af African Winners Cup.

Indtil april 2007 nåede Kwadwo Poku at repræsentere FC Midtjylland i 27 kampe og blev noteret for 3 mål.

Fodboldspillere fra Ghana
Fodboldspillere fra FC Midtjylland
Tjek fødselsår
Entreprise

En entreprise er en aftale mellem en bygherre og en entreprenør eller håndværker om opførsel af bygninger og/eller anlæg til en aftalt pris.

Typer af entrepriser 
Der findes forskellige former for entrepriser, som opdeles i henholdsvis fagentreprise, hovedentreprise eller totalentreprise.

Fagentreprise: Bygherren står for planlægningen af projektet og står derefter for både tilsyn og styring af hele byggesagen samt de forskellige fagentreprenører (murere, tømrere, snedkere, malere etc.). Bygherren indgår særskilte aftaler med håndværkere eller entreprenører inden for de enkelte fagområder. Fagentreprenørerne har udelukkende ansvar for at udføre den del af projektet, som deres fagentreprise omfatter.

Hovedentreprise: Bygherren står for planlægningen af projektet og hovedentreprenøren for dets udførelse. Bygherren vælger således at begrænse antallet af kontrakter og indgår blot én aftale, om den samlede udførelse af alle fag. Hovedentreprenøren er således ansvarlig for hele udførelsen af projektet.

Totalentreprise: Totalentreprenøren står både for projektets planlægning (projektering) og dets udførelse. Totalentreprenøren står således for alle dele af projektet fra dets start til det er færdigt.

Regulering af entrepriser 

Entrepriser er reguleret af såkaldte ”almindelige betingelser” (eller forkortet AB). Der er ikke tale om love, men om aftalte fællesvilkår. Betingelserne er således kun gældende, hvis de er aftalt for den konkrete entreprise. Fravigelse af betingelserne gælder kun, når det tydeligt og udtrykkeligt angives i aftalen, på hvilke punkter fravigelse skal ske.

Almindelige betingelser for fag- og hovedentrepriser er beskrevet i AB 92 og AB 18. For totalentrepriser findes særskilte regler, der er beskrevet i ABT 93 og ABT 18.

AB 92 blev udfærdiget af Boligministeriet 10. december 1992. De angivne standardaftalevilkår kunne anvendes til at regulere aftaleforholdet mellem bygherre og entreprenør i en fag- eller hovedentreprise.

AB 92 er sidenhen blevet revideret og er nu erstattet af AB 18, der blev udfærdiget af Boligministeriet 10. august 2018. AB 18 er et såkaldt "agreed document", et juridisk regelsæt, der er resultatet af en forhandling mellem repræsentanter for interessenter med forskellige interesser.

Følgende interessenter deltog i udvalgsarbejdet, der ledte til AB 18: BL Danmarks Almene Boliger, Bygherreforeningen, Bygningsstyrelsen, Danske Arkitektvirksomheder, Dansk Byggeri, Danske Regioner, Dansk Industri, Foreningen af Rådgivende Ingeniører, Kommunernes Landsforening, Kooperationen, SMVdanmark (tidl. Håndværksrådet), TEKNIQ, Vejdirektoratet samt Voldgiftsnævnet for bygge- og anlægsvirksomhed.

Kilder

Eksterne henvisninger 

 Erik Hørlyck (2019): Entreprise – AB 18. Med kommentarer. 8. udgave. Jurist- og Økonomforbundets Forlag. 
 Jeppe Uldall Thomsen (2010): Kompendium i Byggeret. Kompendieforlaget Aspiri. 

Byggebranche
Entreprenørvirksomheder
Skjern Å Running Challenge

Skjern Å Running Challenge er et dansk maratonløb som foregår i Vestjylland. Løbet blev afholdt for første gang i 2006. Dengang gik starten i Skjern, og målet var i Tarm. I 2007-udgaven blev der byttet rundt på start og mål, og løbet sluttede således i Skjern, og startede i Tarm.

Løbet foregår i Skjern Ådal, der gennemløbes af Danmarks mest vandrige å, Skjern Åen.

Udover maratonløbet gennemføres også en halvmaraton og løb over 14.7 km og 8.2 km samt et børneløb.

Løbet er hidtil blevet afholdt dagen før DM-Halvmaraton, som afholdes i Kgs. Lyngby, hvilket betyder, at mange af Danmarks bedste løbere ikke er at finde til motionsløbet.

Statistik

Løbsrekorder 
 Maraton mænd – 2.37.05 – Jens Henrik Jensen – 2007
 Maraton kvinder – 2.56.25 – Gitte Karlshøj – 2006
 Halvmaraton mænd – 1.13.46 – Brian Schmidt – 2010
 Halvmaraton damer – 1.25.34 – Marianne Nors Karstensen – 2010
 14.7 km mænd – 50.51 – Rudi Brinch Andersen – 2006
 14.7 km damer – 1.02.35 – Matilde Osmundsen – 2006
 8.2 km mænd – 26.34 – Morten Fransen – 2010
 8.2 km damer – 33:29 – Matilde Osmundsen – 2008

Hurtigste i 2010 
 Maraton mænd – 2.42.22 – Henrik Simonsen
 Maraton damer – 3.02.56 – Astrid Bernhard
 Halvmaraton mænd – 1.13.46 – Brian Schmidt
 Halvmaraton damer – 1.25.34 – Marianne Nors Karstensen
 14.7 km mænd – 51.43 – Torben Klose
 14.7 km damer – 1.12.37 – Anne Mette Vestergaard
 8.2 km mænd – 26.34 – Morten Fransen
 8.2 km damer – 35:01 – Malene Nielsen

Eksterne henvisninger 
 Løbets officielle hjemmeside

Maratonløb i Danmark
Å Running Challenge
Halvmaratonløb i Danmark
Stranda

Stranda er en kommune i Møre og Romsdal fylke i Norge. Den grænser i nord til Stordal, i øst til Norddal og Skjåk, i syd til Stryn og Hornindal, og i vest til Ørsta og Sykkylven. 

I kommunen ligger bygderne Geiranger (250 indb.), Hellesylt (680 indb.), Liabygda (260 indb.) og kommunecenteret Stranda (3500 indb.). Stranda kommune ligger ved Storfjorden på Indre Sunnmøre. Arealet er 867 km².

Stranda kommune har et stort skianlæg, og er et anbefalet rejsemål for de som vil stå på ski og samtidig opleve en unik natur i de flotte Sunnmørsalperne.
Storfjorden bliver ved Stranda og videre sydover kaldt Sunnylvsfjorden, som længere inde igen får en fjordarm østover, den meget kendte Geirangerfjorden. Hellesylt ligger for enden af Sunnylvsfjorden, mens Geiranger ligger i enden af Geirangerfjorden. Her er der godt fiskeri, og om sommeren er der i disse fjorde gode badesteder.

Kommunecenteret Stranda er mest kendt for industri; store virksomheder som madproducenten Stabburet, som bl.a. producerer Grandiosa, samt Grilstad, Langlo, Slettvoll, Norsk Sjømat og (indtil 2009) Ekornes har alle produktion i Stranda. Der findes desuden et større antal mindre virksomheder.  Derudover er turisme et vigtigt erhverv, især i Geiranger. Der findes et større skianlægg på Strandafjellet.

Eksterne henvisninger 

 Strandanett , nettportal for Stranda kommune
 Kultur i Stranda på kort fra Kulturnett.no

Kommuner i Møre og Romsdal
Sula (Norge)

Sula er en økommune i Sunnmøre i Møre og Romsdal fylke i Norge. Sula kommune er omgivet af Ålesund, Giske, Hareid og Ørsta.

Geografi 
Med sine 58 km² er Sula en af de mindte kommuner i Møre og Romsdal, samtidig er den en af de mest tætbefolkede, 119 indbyggere per km². Nord for øen ligger Borgundfjorden og i syd Storfjorden. Øens højeste punkt er Vardane på Sulafjellet (776 moh). Omtrent halvdelen af kommunens indbyggere bor i kommunecenteret Langevåg som ligger ca 30 km fra Ålesund centrum. Men også bygderne Mauseidvåg, Solavågen og Fiskerstrand er godt beboet.

Historie 
Sula var frem til 1977 en del af Borgund kommune. De første bestræbelser for at blive en selvstændig kommune blev allerede fremført i 1919 i Sunnmørsposten. På den tid havde Sula omtrent halvdelen af indbyggerne i Borgund herad som det hed den gang. Fremstødet førte ikke til noget resultat, men da Borgund og Ålesund blev slået sammen i 1968, blussede kampen op igen. Indbyggerne og politikerene på Sula frygtede at øen nu ville blive en udkant i den nu store kommune Ålesund. Fra sammenlægningen med Ålesund og frem til 1977 foregik der en hæftig debat. Udskilningen var oppe til behandling flere gange, og i 1976 vedtog Stortinget at Sula skulle skilles fra Ålesund.

Infrastruktur og erhvervsliv 
Sula er et vigtigt trafikknudepunkt da Europavej 39 (kysthovedvejen) går gennem kommunen. En bro og to færgeforbindelser knytter økommunen til de omliggende kommuner.

Kommunen var tidligere en vigtig fiskeri- og landbrugskommune. I dag er flere erhvervsgrene godt repræsentert, blandt andet møbel, tekstil, skibsbygning, transport og fiskeforædlingsindustri.

Kultur 

Kommunen er basen for Ytre Suløens Jass-ensemble og Brazz Brothers.

Personer fra Sula (sulalendinger) 

 Ole Andreas Devold († 1892), industriherre
 Anton L. Alvestad († 1956), politiker, regeringsmedlem
 Inga Tusvik, politiker, rektor, stortingspolitiker († 1992)
 Magne Lerheim, politiker, statssekretær, stortingsmand († 1994)
 Nils Petter Molvær (1960– ), musiker

Referencer

Eksterne henvisninger 
 Kultur i Sula på kort fra Kulturnett.no

Kommuner i Møre og Romsdal
Byer i Norge
Ålesund
Sula
North Sea Beach Marathon

North Sea Beach Marathon er et dansk maratonløb ved Vestkysten. Det har fundet sted hvert år siden 2000 i starten af juli. Det er en af de eneste løbebegivenheder i verden hvor man udelukkende løber på sand. Udover den klassiske maratondistance på 42.195 km er der også en halvmaraton, 10 km og en 5 km.

Maraton distancen starter i Hvide Sande, og slutter i Vejers. I lige år løber man mod nord, og i ulige år mod syd. Hvert år starter halvmaratonen i Nymindegab, og har samme slutsted som maratonen. De kortere løb har start og mål samme sted, hvor man blot skal ud og vende ved et punkt.

At løbe på sand er meget krævende, specielt når man slutter i Hvide Sande, hvor alle distancerne i forvejen har løbet, er sandet blevet så blødt, at det er ligesom at løbe i dyb sne. Det betyder, at man ikke skal regne med at sætte personlig rekord, men mere regne med en tid i nærheden af en bjergmaraton. Tidsgrænsen for maratonen er 7 timer.

Arrangørerene havde i år inviteret Lance Armstrong til at deltage i maratonen, men den 7-dobbelte Tour de France vinder har desværre måtte takke nej til invitationen.

Statistik

Løbsrekorder 
Løbsrekorder North Sea Beach Marathon
 Maraton mænd – 2.36.46 – Jens Henrik Jensen – Danmark (2004)
 Maraton kvinder – 3.00.09 – Joanna Gront – Polen (2005)
 halvmaraton mænd – 1.08.51 – Augustin Togom – Kenya (2005)
 halvmaraton kvinder – 1.20.22 – Nina Sørensen- Danmark (2005)
 10 km mænd – 32.58 – Anders Ejby-Ernst – Danmark (2007)
 10 km kvinder – 38.16 – Charlotte Larsen – Danmark (2005)
 5 km mænd – 16.25 – Morten Fransen – Danmark (2009)
 5 km kvinder – 20.01 – Lisbeth Rasmussen – Danmark (2002)

Hurtigste i 2009 
 Mænd maraton – Jarostaw Janicki – 2.49.58 
 Damer – Joanna Chmiel – 3.02.40
 Mænd halvmaraton – Henrik Jørgensen – 01.24.06
 Damer halvmaraton – Vibeke Houlberg – 01.33.39
 Mænd 10 km – Øystein Wergeland – 39.46 
 Damer 10 km – Charlotte Skaunsgaard – 45.09
 Mænd 5 km – Jan Hendrik Nothbaar – 20.07 
 Damer 5 km – Alberte Kjær Pedersen – 21.33

Eksterne henvisninger 
 Løbets officielle hjemmeside 

Maratonløb i Danmark
Halvmaratonløb i Danmark
Christian Olsen

Christian Olsen (født 9. november 1983) er en professionel dansk fodboldspiller hos Skive Idræts Klub, hvor han spiller i angrebet.

Tingene er gået stærkt for Christian, der først gjorde opmærksom på sig selv ved at score et hav af mål som danmarksseriespiller i Middelfart, hvor han blev topscorer i 2005-06 sæsonen.
Derefter var han til prøvetræning i både Viborg FF og OB. 
Men det blev i stedet hos FC Midtjylland, Christian tilspillede sig en kontrakt, og det skulle vise sig at blive en gevinst for ulvene. Han gjorde sig bemærket ved at score fem mål i sine første fem kampe, og fik prædikatet super-sub.

Han bliver også kaldt "speedy" eftersom han er utrolig hurtig og er tidligere speedway-kører. Han er også kendt for altid at score, når han er blevet indskiftet: 8 af de 10 mål, han lavede inde for en vis periode, var som indskifter. I foråret 2008 blev han udlejet til Viborg FF, idet de grønblusede sikrede sig en permanent kontrakt på ham efter lejeopholdet. Efter kontraktudløb i sommeren 2011, skiftede Olsen til Skive IK.

Referencer

Eksterne henvisninger 
 

Fodboldspillere fra Danmark
Fodboldspillere fra Viborg FF
Fodboldspillere fra FC Midtjylland
Fodboldspillere fra Skive IK
Fodboldspillere fra Íþróttabandalag Vestmannaeyja
Killing Is My Business... And Business Is Good!

Killing Is My Business... And Business Is Good! er debutalbummet fra det amerikanske thrash metal-band Megadeth, som blev udgivet i 1985 gennem Combat Records. Deluxe udgaven udkom i 2002 med et nyt CD-cover og en masse bonus numre. Albummet er blevet genudgivet tre gange.

Spor

Numre (1985) 
 "Last Rites/Loved To Deth"
 "Killing Is My Business... And Business Is Good!"
 "Skull Beneath The Skin"
 "These Boots"
 "Rattlehead"
 "Chosen Ones"
 "Looking Down The Cross"
 "Mechanix"

Numre (1995) 
 "Last Rites/Loved To Deth"
 "Killing Is My Business... And Business Is Good!"
 "Skull Beneath The Skin"
 "Rattlehead"
 "Chosen Ones"
 "Looking Down The Cross"
 "Mechanix"

Numre (2002) 
 "Last Rites/Loved to Deth" – 4:40
 "Killing Is My Business... And Business Is Good!" – 3:06
 "The Skull Beneath The Skin" – 3:47
 "Rattlehead" – 3:43
 "Chosen Ones" – 2:55
 "Looking Down The Cross" – 5:02
 "Mechanix" – 4:22
 "These Boots" – 4:42
 "Last Rites/Loved To Deth" (demo) – 4:18
 "Mechanix" (demo) – 4:01
 "The Skull Beneath The Skin" (demo) – 3:11

Musikere 
 Dave Mustaine – Guitar, vokal, klaver
 Chris Poland – Guitar
 David Ellefson – Bas, bagvokal
 Gar Samuelson – Trommer, percussion

Eksterne henvisninger 
 

Debutalbum fra 1985
Debutalbum fra USA
Thrash metal-album
Megadeth-album
Danny Olsen

Danny Olsen (født 11. juni 1985) er en tidligere dansk professionel fodboldspiller, der har spillet for Hobro IK, Hvidovre IF, AB, FC Nordsjælland, syv sæsoner i FC Midtjylland og tre i AGF.

Karriere 
Danny Olsen spillede 29 kampe og scorede 10 mål i perioden hos FCN. Han blev præsenteret i januar 2007 som en del af FCM's spillertrup. Han havde  kontrakt hos FC Midtjylland frem til udgangen af 2013, hvor han skiftede til AGF.

AGF 
I AGF fik Danny Olsen en kontrakt for 3½ år gældende fra 1. januar 2014. Her måtte han dog med sin nye klub rykke ud af Superligaen, og han var i den forbindelse interesseret i at komme væk, hvilket dog ikke lykkedes. Olsen blev dog i AGF og var med til at spille holdet tilbage i Superligaen, hvor han efter genforeningen med sin tidligere træner i FCM, Glen Riddersholm, i sommeren 2016 blev udnævnt til én af holdets ledergruppe.

Ved kontraktudløb den 30. juni 2017 blev AGF og Danny Olsen ikke enige om en forlængelse.

Hobro IK 
Olsen skrev den 5. juli 2017 under på en toårig kontrakt med Hobro IK på en fri transfer, hvor han blev tildelt trøje nummer 9. I den anden af de to sæsoner, kontrakten løb over, var han meget skadesramte, og han valgte derfor at indstille sin aktive karriere ved kontraktens udløb i sommeren 2019.

Landsholdskarriere 
Danny Olsen var med på ligalandsholdets tur til Asien i 2009, hvor han spillede to uofficielle kampe og scorede et mål.

Han fik sin officielle debut på Danmarks fodboldlandshold i venskabskampen mod  5. marts 2014 i 0-1 nederlaget på Wembley. Med AGF's nedrykning samme sæson kom han imidlertid ikke igen i betragtning til A-landsholdet.

Personlige forhold 
Hans tvillingebror er fodboldspilleren Kenni Olsen.

Referencer

Eksterne henvisninger 

 
 Danny Olsen  på AGF.dk

Fodboldspillere fra Hobro IK
Fodboldspillere fra AGF
Fodboldspillere fra FC Midtjylland
Fodboldspillere fra FC Nordsjælland
Fodboldspillere fra Akademisk Boldklub
Tvillinger fra Danmark
Lasse Heinze

Lasse Heinze (født 3. april 1986) er en dansk tidligere professionel fodboldspiller og målmandstræner.

Karriere

FC Midtjylland 
Lasse Heinze spillede som ungdomsspiller blandt andet i klubberne Ikast FS og Ringkjøbing Idrætsforening inden han kom til FC Midtjylland. Han fik sin Superligadebut hos FC Midtjylland i den 8. maj 2005 mod Viborg FF, hvor Viborg FF vandt 2-1.
I april 2007 blev han dog erstattet som førstemålmand af Martin Raska og fik siden ikke spillet så mange kampe.

Silkeborg IF 
Han blev i sommeren 2009 udlejet til oprykkerne fra Silkeborg IF for hele sæsonen 09/10 efter at FC Midtjylland indkøbte Arek Onyszko som deres nye førstemand i målet. 

Den 8 december 2009 besluttede Silkeborg at købe Lasse Heinze, hvor han underskrev kontrakt frem til 2013.

I januar 2013 meddelte Heinze at han ikke ønskede at forlænge aftalen med Silkeborg IF, hvorfor han forlader klubben når kontrakten udløber i sommeren 2013.

AC Horsens 
I sommeren 2013 hentede AC Horsens, der netop var rykket i 1. division Heinze til klubben på en et-årig kontrakt. Her var han udset til at afløse kklubbens normale førstemålmand Frederik Rønnow, der var draget til Esbjerg fB på en et-årig lejeaftale for at sikre sig spilletid i Superligaen i sæsonen 2013/14.

Efter én sæson i Horsens, 23 kampe, 31 mål lukket ind samt holdt buret rent 5 gange, skiftede Lasse tilbage til FCM.

FC Midtjylland retur 
Den 6. juni 2014 kunne bl.a. tipsbladet offentliggøre, at Lasse havde underskrevet en 3-årig kontrakt med sin gamle klub, FC Midtjylland. Skiftet ville først være gældne efter den 1. juli 2014.

Referencer

Eksterne henvisninger 
 
 Profil på silkeborgif.dk 
 Lasse Heinze, all-time Superstats.dk

Fodboldspillere fra Danmark
Fodboldspillere fra Silkeborg IF
Fodboldspillere fra FC Midtjylland
Fodboldspillere fra AC Horsens
Fodboldspillere fra Ikast Forenede Sportsklubber
Christinelund

Christinelund er en avlsgård under Nysø Gods. Gården ligger i Skibinge Sogn, Vordingborg Kommune. Hovedbygningen er opført i 1858-1859 ved Ferdinand Meldahl og parken er på 3 hektar

Christinelund er på 75 hektar

Ejere af Christinelund 

(1858-1876) Henrik Stampe
(1876-1892) Henrik Stampe
(1892-1904) Holger Stampe-Charisius
(1904-1925) Henrik Stampe
(1925-1934) Enke Fru Stampe
(1934-1960) Birgitte Henriksdatter Stampe gift Holst
(1960-1990) Peter Henrik Stampe Holst
(1990-1999) Peter Henrik Stampe Holst / Marianne Themsen gift Stampe Holst
(1999-2010) Peter Henrik Stampe Holst / Marianne Themsen gift Stampe Holst (kun jorden)
(1999-2006) D. S. I. Christinelund (hovedbygningen og avlsgården)
(2006-) Jan Grønhøj (hovedbygning og sidebygninger samt driftsbygninger) og 13,2 ha
(2010-) Marianne Themsen gift Stampe Holst (kun jorden)

Eksterne henvisninger 

Christinelund

Kilder 
 J.P. Trap: Danmark 5.udgave, Kraks Landbrug

Herregårde i Vordingborg Kommune
Ferdinand Meldahl
Etableret i 1858
Herregårde i Præstø Amt